ዶ/ር ጌታቸው፡ ኩርዓት ተሰሚዑኒ። እቲ ቤት ጽሕፈት'ውን ምንም ዓይነት ፖለቲካዊ ጽዕንቶ እንተይተገበረሉ እቲ ሓቂ ስለዘውጸአ የመስግኖ። ቅደሚ ሐዚ ኣብ ሊባኖስ ዝበጽሐ ሓደጋ ተሸፋፊኑ እዩ ተሪፉ። ኣብቲ ናይ ሐዚ ሓደጋ ግን፡ ነጻ ብዝኾነ ኣካል ተጸኒዑ ንህዝቢ ኢትዮጵያን ዓለምን ብምቕራቦም የመስግን። እቲ መገዲ ኣየር፥ 'ኣብረርትና ንኾርዐሎም ኢና' ምባሉ፡ ንኣይ ጥራሕ ዘይኮነስ፡ ንህዝቢ ኢትዮጵያን ካልኦትን ኣብነታዊ እዩ። እቲ ምስክርነት ንሓዋሩ ኣብቲ መገዲ ኣየር ፓይለት ክኾኑ ንዝደልዩ እውን፡ ዓብዪ ኣብነት እዩ። ኣፍራዪ እታ ነፋሪት ዝኾነ ቦይንግ፡ በቲ ሓደጋ ዝተሰመዖ ሓዘን ብምግላጽ ይቕረታ ሓቲቱ እዩ። እቲ ይቕረታ እኹል እዩ ኢሎምዶ ይሓስቡ?
